# Mikoyan-Gurevich MiG-19

|  |
| --- |
| **MiG-19** |
|  |
| MiG-19 |
|  |
| Tipas | naikintuvas |
| NATO kodas | Farmer |
| Gamintojas | Mikojan-Gurevič |
| Pirmas skrydis | 1953 m. rugsėjo 18 d. |
| Pradėtas naudoti | 1955 m. kovą |
| Baigtas naudoti | 1989 m. (Tarybų Sąjungoje) 2010 m. (Kinijoje) |
| Būsena | nenaudojamas |
| Pagrindiniai naudotojai | TSRS, Kinija |
| Pagaminta vnt. | 8 500 |
| Variantai | Nanchang Q-5 |

**MiG-19** (rus. *МиГ-19*) – Tarybų Sąjungos antros kartos naikintuvas.

## Istorija

1951 m. konstrutorių biuras Mikoyan-Gurevich patobulino MiG-17 SM-1 naikintuvą. Skraidymo savybės ir naujas kompaktiškas A. Mikulino sukonstruotas AM-5 variklis pastūmėjo kurti naujesnį modernesnį naikintuvą. Naujesnės modifikacijos SM-2 prototipui buvo sumontuoti 55° kampu pasukti sparnai (SM-1–45°). Po skraidos bandymų, dėl netobulų charakteristikų, nutarta stabilizatorius nuo uodegos kylio perkelti ant fiuzeliažo. Taip pat pastebėta, jog AM-5 varikliai nėra tokie galingi, kad pavyktų pasiekti viršgarsinį greitį. Pakeitus variklį į AM-9 ar RD-9B, konstruktoriam teko nemažai padirbėti ties naikintuvo uodegos konstrukcija. 1954 m. sausio 5 d. naikintuvas (variantas SM-9) pakilo į orą ir po sėkmingų skraidos bandymų, pritarta serijinei gamybai, suteikiant MiG-19 pavadinimą.

## Modifikacijos

MiG-19PM su oras-oras tipo raketomis ir papildomomis kuro talpyklėmis.
* **MiG-19** – bazinis modelis su dvejais AAM-9B turboreaktyviniais varikliais.
* **MiG-19S** – su patobulintais stabilizatoriais. Naikintuvu pasiektas 180 m/s pakilimo greitis.
* **MiG-19P** – naikintuvas-sulaikytojas, skirtas atlikti užduotis bet kokiomis oro sąlygomis. Jame sumontuotas radiolokatorius su taikikliu *RP-1* (rus. *РП-1 Изумруд*).
* **MiG-19PM** – galintis skraidinti 4 oras-oras tipo raketas, su nutaikymo sistema *RPS Izumrud* (rus. *РПС Изумруд*). Patrankos nebuvo komplektuojamos.
* **MiG-19SV** – naikintuvas-sulaikytojas, naudojamas dienos metu, maksimaliai palengvinta MiG-19S versija. Ginkluotė – viena NR-30 (rus. *HP-30*) patranka. Juo buvo pasiektas didžiausias aukštis – 20 740 m.

MiG-19 pagrindu buvo sukonstruoti bandomieji MiG-19MU, MiG-19SU, SM-10, SM-20, SM-30 ir kiti. Jais buvo bandomos naujos ginkluotės sistemos, borto įranga, varikliai, degalų papildymas ore, katapultavimas.

## Šalys naudotojos

* Afganistanas, Albanija, Angola, Bangladešas, Bulgarija, Čekoslovakija, Egiptas, Indonezija, Irakas, Kambodža, Kinija (gamino savąją versiją J-6), Kuba, Lenkija, Pakistanas, Rumunija, Somalis, Sudanas, Sirija, Šiaurės Korėja (Kinijos J-6 versija), Tarybų Sąjunga, Tanzanija, Vengrija, Vietnamas, Vokietijos Demokratinė Respublika, Zambija.

## Ginkluotė

* Trys **NR-30** patrankos (kalibras 30 mm). Viena sumontuota fiuzeliaže (70 užtaisų), po vieną sparnuose (po 55 užtaisus).
* Iki 250 kg bombų ar nevaldomų raketų arba montuojamos po sparnais 4 oras-oras tipo raketos **UR K-5**.

## Charakteristikos

|  |  |
| --- | --- |
| Tipas |  |
| Ekipažas | 1 pilotas |
| Keleivinės vietos |  |
| Ilgis | 12.50 m |
| Aukštis | 3.90 m |
| Sparnų mojis |  |
| Sparnų tipas | Strėlinis |
| Sparnų kampas | 55° |
| Sparnų plotas | 25 m² |
| Tuščioji masė | 5 100 kg |
| Pilnoji masė | 7 500 kg |
| Maksimali masė | 8 500 kg |
| Variklis (-iai) | Tumansky RD-9B turboreaktyvinis, du |
| Traukos jėga | 31.9 kN |
| Kreiserinis greitis |  |
| Didžiausias greitis | 1 445 km/h |
| Mach | 1.18 |
| Skrydžio lubos |  |
| Didžiausias aukštis | 17 500 m |
| Skrydžio nuotolis | 2 200 km |
| Kovinis skrydžio nuotolis | 685 km |
| Kilimo greitis | 180 m/s |
| Kuro atsargos |  |
| krydžio trukmė |  |

## Nuorodos

* globalsecurity.org
* globalaircraft.org
* combataircraft.com Archyvuota kopija 2007-05-20 iš Wayback Machine projekto.